b'\n_START_ARTICLE_\n\xc5\xa0pekulacijski scenarij\n_START_PARAGRAPH_\n\xc5\xa0pekulacijski scenarij (angle\xc5\xa1ko spec-ulation script) je oblikovna vrsta oziroma oblikovna razli\xc4\x8dica \xc5\xbee dokon\xc4\x8danega scenarija, ki ga napi\xc5\xa1e amaterski scenarist. Tak\xc5\xa1ni scenariji so poznani \xc5\xa1e pod drugim imenom in sicer t. i. \xe2\x80\xb3neza\xc5\xbeeljeni scenariji\xe2\x80\xb3 (angle\xc5\xa1ko unsolicited script or material). Ena izmed mnogih zna\xc4\x8dilnosti je tudi, da je za malenkost besedno bogatej\xc5\xa1i od snemalnega scenarija, vendar je na drugi strani snemalni scenarij besedno bogatej\xc5\xa1i zaradi re\xc5\xbeiserskih napotkov. Glavni namen te vrste dokon\xc4\x8danega scenarija je, da se ga proda. \xc5\xa0pekulacijske scenarije navadno pi\xc5\xa1ejo \xc5\xa1e neuveljavljeni scenaristi, ki \xc5\xbeelijo postati profesionalni in tako prodreti na trg. Tak\xc5\xa1ne scenarije se lahko proda neposredno producentu ali po la\xc5\xbeji poti, najti literarnega agenta, ki ga bo prodal namesto scenarista._NEWLINE_\xc5\xa0pekulacijski scenariji lahko imajo neomejeno \xc5\xa1tevilo t. i. razli\xc4\x8dic, osnutkov ali revizij. Vsi profesionalni pisci, zaposleni tako v filmski kot televizijski industriji, pa najprej napi\xc5\xa1ejo nekaj verzij naro\xc4\x8denega scenarija (po oblikovnih kriterijih enak \xc5\xa1pekulacijskemu scenariju), saj ga z novimi in dodelanimi verzijami izbolj\xc5\xa1ajo, tako njegov izgled, strukturo, kot ostale pomembne scenaristi\xc4\x8dne elemente. \xc5\xa0pekulacijski scenariji so v radijski produkciji redki._NEWLINE_Ti scenariji imajo lahko ve\xc4\x8d avtorjev.\n_START_SECTION_\n\xc5\xa0pekulacijski scenarij z dvojnim pomenom\n_START_PARAGRAPH_\nTak\xc5\xa1ni scenariji imajo lahko dvojni pomen. Velikokrat pri pojmovanju o vrstah scenarijev prihaja do zmede. \xc5\xa0pekulacijske scenarije gledano po obliki (eden izmed osnovnih kriterijev dolo\xc4\x8danja oblike scenarija), prav tako pi\xc5\xa1ejo profesionalni scenaristi, saj je osnovna oblika enaka, vendar razlika med amaterjem in profesionalcem je v tem, da amater dejansko pi\xc5\xa1e \xc5\xa1pekulacijski scenarij, profesionalec pa ne saj glede na splo\xc5\xa1no vrsto scenarijev (osnovni kriterij pojmovanja) pi\xc5\xa1e t. i. naro\xc4\x8deni scenarij. Profesionalni scenaristi po kon\xc4\x8danem t. i. naro\xc4\x8denem scenariju in vseh potrebnih popravkih od producenta dobijo zeleno lu\xc4\x8d (angle\xc5\xa1ko green light oz. green-lit) in lahko pri\xc4\x8dnejo pisati snemalni scenarij.\n_START_SECTION_\n\xc5\xa0pekulacijski scenarij proti snemalnim scenarijem\n_START_PARAGRAPH_\n\xc5\xa0pekulacijski scenariji se od snemalnih scenarijev lahko razlikujejo v tem, da niso o\xc5\xa1tevil\xc4\x8deni po scenah, ni uporabljenih re\xc5\xbeiserskih napotkov in pred scenarijem samim ni podatkov o igralski zasedbi in filmskih likih, katerega le-ti igrajo. Ko pa so pri filmskem procesu znani igralci, re\xc5\xbeiser ter drugi pomembni faktorji, ki vplivajo na izdelavo filma, kot so to, da so znani kon\xc4\x8dni avtorji scenarija, o\xc5\xa1tevil\xc4\x8denje scen, brisanja neza\xc5\xbeeljenih scen ipd., se producenti odlo\xc4\x8dijo da bodo tak\xc5\xa1no obliko scenarija skupaj z re\xc5\xbeiserjem in zadnjim scenaristom, ki je spreminjal scenarij, preoblikovali v t. i. snemalni scenarij._NEWLINE_Te vrste scenarijev se uporabljajo tako pri filmski, kot tudi pri televizijski scenaristiki.\n_START_SECTION_\nNeza\xc5\xbeeljeni scenarij\n_START_PARAGRAPH_\nNeza\xc5\xbeeljeni scenariji so tisti, ki s strani bodo\xc4\x8dih in nadobudnih amaterskih scenaristov vsak dan, v kupih, prihajajo po elektronskih in navadnih po\xc5\xa1tah do studijev in produkcijskih podjetij. Ta podjetja in organizacije navadno vse scenarije zavr\xc5\xbeejo, ali jih uni\xc4\x8dijo ali pa jih skrivno preberejo in uporabijo ali scenarij, zgodbo ali preprosto idejo za kak\xc5\xa1en nov projekt. Na dolo\xc4\x8denih spletnih straneh ameri\xc5\xa1kih studijev je celo navedeno, da studiji sami ne odgovarjajo za nastalo pravno \xc5\xa1kodo, v primeru da uporabijo kaj od tega, kar jim obupani scenaristi po\xc5\xa1ljejo. Nekateri studiji jim, \xc4\x8de so scenaristi poslali scenarij fizi\xc4\x8dno k njim, le-tega osebno vrnejo, vendar na po\xc5\xa1iljko ne odgovarjajo, saj vsakodnevno preprosto prejmejo nekaj sto scenarijev, ki jih enostavno ne morejo prebrati, kaj \xc5\xa1ele nanj odgovarjati. Kar nekaj to\xc5\xbeb in pravnih zapletov se je v Hollywoodu v preteklosti \xc5\xbee zgodilo, vendar je ve\xc4\x8dkrat \xc5\xa1lo za to\xc5\xbebe povezane s tem, da bi naj studiji ukradli dolo\xc4\x8dene ideje scenaristov, manj pa je primerov, da bi se naj ukradlo po cele scenarije in avtorske pravice le-teh. Ameri\xc5\xa1ka avtorska agencija je celo navedla nekaj zakonskih dolo\xc4\x8db, ki pravijo, da ideje, ki so pisne, ne morejo vedno biti avtorsko za\xc5\xa1\xc4\x8ditene, sploh zato ker je te\xc5\xbeko dokazati, da je napisano delo pravnomo\xc4\x8dno avtorsko. Agencija je \xc5\xbee izjavila, da ustnih virov nikakor ne morejo tolerirati kot intelektualno lastnino.'